చౌటపాలెం (పొన్నలూరు)

**చౌటపాలెం** ప్రకాశం జిల్లా, పొన్నలూరు మండలంలోని గ్రామం. ఇది మండల కేంద్రమైన పొన్నలూరు నుండి 13 కి. మీ. దూరం లోను, సమీప పట్టణమైన కందుకూరు నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 492 ఇళ్లతో, 1784 జనాభాతో 1461 హెక్టార్లలో విస్తరించి ఉంది. గ్రామంలో మగవారి సంఖ్య 911, ఆడవారి సంఖ్య 873. షెడ్యూల్డ్ కులాల సంఖ్య 532 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 591413.

## సమీప గ్రామాలు
ఇప్పగుంట 2 కి.మీ, మాలపాడు చెరుకురు 3 కి. మి]]

## మౌలిక వసతులు
### విద్యుత్తు
ఈ గ్రామంలో రు. 1.25 కోట్ల వ్యయంతో ఒక 33/11 కె.వి. విద్యుత్తు ఉపకేంద్రాన్ని నిర్మించారు. ఈ నిర్మాణాన్ని, విద్యుచ్ఛక్తిశాఖవారు, కేవలం 45 రోజులలోనే పూర్తిచేయడం విశేషం. ఈ కేంద్రాన్ని, ఆంధ్రప్రదేశ్ రాష్ట్ర ప్రభుత్వ ప్రధాన కార్యదర్శి ఇప్పగుంట యశోధర రామకృష్ణారావు, 2015,జూన్-2వ తేదీనాడు ప్రారంభించారు.

## గ్రామ పంచాయతీ
2013-జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీ చెన్నయ్య, సర్పంచిగా ఎన్నికైనారు. [4]

## దర్శనీయ ప్రదేశాలు/దేవాలయాలు
శ్రీ రామాలయం.

## ప్రముఖులు (నాడు/నేడు)

* **ఐ.వి.ఆర్.కృష్ణారావు -** 2014,జూన్-2న కొత్తగా ఏర్పడిన, ఆంధ్రప్రదేశ్ రాష్ట్ర ప్రభుత్వ తొలి ప్రధాన కార్యదర్శిగా పదవీ బాధ్యతలు స్వీకరించిన ఐ.వి.ఆర్.కృష్ణారావు, (ఇప్పగుంట యశోధర రామకృష్ణారావు) ఈ గ్రామస్థుడే. 22 జనవరి-1956న జన్మించిన ఇతని తల్లిదండ్రులు, సరస్వతమ్మ, భుజంగరావు. ఇతని విద్యాభ్యాసం, పదవ తరగతి వరకు, కొండపి ప్రభుత్వ పాఠశాలలో జరిగింది. ఇంటరు విద్య కందుకూరు ప్రభుత్వ టి. ఆర్.ఆర్. ప్రభుత్వ కళాశాలలోను, డిగ్రీ కర్నూలులోని సిల్వర్ జూబిలీ కళాశాలలోను, ఎం.ఏ. (ఎకనామిక్స్), అనంతపురంలోని శ్రీ కృష్ణదేవరా విశ్వవిద్యాలయంలోనూ అభ్యసించాడు. ఇతను తన స్వగ్రామాన్ని దత్తత తీసికొన్నాడు. గత ప్రభుత్వ హయాంలోనే, ఆర్థికశాఖ కార్యదర్శిగా ఉన్నప్పుడే, గ్రామంలో, స్థానిక రామాలయం పునర్నిర్మాణ సమయంలో విగ్రహాలు సమకూర్చారు. నాగిరెడ్డిపాలెం ఎస్.సి.కాలనీలో నిధుల లేమితో అర్ధంతరంగా నిలిచిపోయిన రామాలయం నిర్మాణం పూర్తి చేయించడానికి రు.5 లక్షలు మంజూరు చేయించాడు.
* **చెన్నారెడ్డి శరత్‌బాబు -** ఈ గ్రామంలోని ఒక మధ్య తరగతి కుటుంబానికి చెందిన చెన్నారెడ్డి నరసింహం, సుబ్బమ్మ దంపతులకు 1972లో జన్మించిన శరత్‌బాబు, ఉన్నత చదువులు చదివి అమెరికాలోని ఒక పెద్దసంస్థలో కొలువుచేస్తున్నాడు. ఇతను తన మాతృభూమిపై మమకారంతో, గ్రామాభివృద్ధికి లక్షల రూపాయల ఆర్థిక సహకారం అందించుచూ, జన్మభూమిసేవలో పాలుపంచుకుంటున్నాడు.

## గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1,352. ఇందులో పురుషుల సంఖ్య 620, మహిళల సంఖ్య 732, గ్రామంలో నివాస గృహాలు 364 ఉన్నాయి. గ్రామ విస్తీర్ణం 1,461 హెక్టారులు.

## విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి పొన్నలూరులోను, మాధ్యమిక పాఠశాల ఇప్పగుంటలోనూ ఉన్నాయి. సమీప జూనియర్ కళాశాల పొన్నలూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు కందుకూరులోనూ ఉన్నాయి. సమీప వైద్య కళాశాల నెల్లూరులోను, పాలీటెక్నిక్‌ ఒంగోలులోను, మేనేజిమెంటు కళాశాల కందుకూరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం కందుకూరులోను, దివ్యాంగుల ప్రత్యేక పాఠశాల ఒంగోలు లోనూ ఉన్నాయి.ఈ ఊరికి దగ్గరగా సింగరాయకొండ రైల్వే స్టేషను ఉంది. సింగరాయకొండ-కందుకూరుకు 12 కి.మీ, సింగరాయకొండ జాతీయరహదారి మీద ఉంది. ఈ ఊరికి కందుకూరు నుంచి ఆటోలు ఆర్.టి.సి. బస్సు సౌకర్యం ఉంది.

## వైద్య సౌకర్యం

### ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

### ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## సమాచార, రవాణా సౌకర్యాలు
చౌటపాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.

జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.

## మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.

ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.

## ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## భూమి వినియోగం
చౌటపాలెంలో భూ వినియోగం కింది విధంగా ఉంది:

* అడవి: 38 హెక్టార్లు
* వ్యవసాయేతర వినియోగంలో ఉన్న భూమి: 105 హెక్టార్లు
* వ్యవసాయం సాగని, బంజరు భూమి: 118 హెక్టార్లు
* శాశ్వత పచ్చిక ప్రాంతాలు, ఇతర మేత భూమి: 138 హెక్టార్లు
* వ్యవసాయం చేయదగ్గ బంజరు భూమి: 185 హెక్టార్లు
* సాగులో లేని భూముల్లో బీడు భూములు కానివి: 243 హెక్టార్లు
* బంజరు భూమి: 234 హెక్టార్లు
* నికరంగా విత్తిన భూమి: 400 హెక్టార్లు
* నీటి సౌకర్యం లేని భూమి: 842 హెక్టార్లు
* వివిధ వనరుల నుండి సాగునీరు లభిస్తున్న భూమి: 35 హెక్టార్లు

## నీటిపారుదల సౌకర్యాలు
చౌటపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.

* బావులు/బోరు బావులు: 35 హెక్టార్లు

## సాగు/త్రాగునీటి సౌకర్యం
ఈ గ్రామ సమీపంలోని పందివాగుపై ఒక చెక్ డ్యాం నిర్మాణానికి అనుమతి మంజూరైంది.

## ఉత్పత్తి
చౌటపాలెంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, పొగాకు

## మూలాలు

## వెలుపలి లంకెలు